ธปท.เผยทุนสำรองเพิ่มเป็น 1.722 แสนล้านเหรียญ
ธปท.เผยทุนสำรองระหว่างประเทศอยู่ที่ระดับ 1.722 แสนล้านเหรียญสหรัฐ เพิ่มขึ้น1,100 ล้านเหรียญสหรัฐ&nbsp; คาดเพิ่มเพราะต้องซื้อเงินเหรียญสหรัฐเพื่อชะลอเงินบาทแข็งค่า
12 พ.ย. 2553

ธปท.เผยทุนสำรองระหว่างประเทศอยู่ที่ระดับ 1.722 แสนล้านเหรียญสหรัฐ เพิ่มขึ้น1,100 ล้านเหรียญสหรัฐ  คาดเพิ่มเพราะต้องซื้อเงินเหรียญสหรัฐเพื่อชะลอเงินบาทแข็งค่า
ธนาคารแห่งประเทศไทย(ธปท.) รายงานฐานะทุนสำรองระหว่างประเทศล่าสุด ณ 5 พ.ย.อยู่ที่ระดับ 1.722 แสนล้านเหรียญสหรัฐ หรือประมาณ 5.104 ล้านล้านบาท เพิ่มขึ้น 1,100 ล้านเหรียญสหรัฐ หรือประมาณ 3.3 หมื่นล้านบาท จากสัปดาห์ก่อนอยู่ที่ระดับ 1.711 แสนล้านเหรียญสหรัฐ ด้านฐานะสุทธิสัญญาซื้อขายเงินตราต่างประเทศแลกกับเงินบาทล่วงหน้าอยู่ที่ระดับ 1.43 หมื่นล้านเหรียญสหรัฐ เพิ่มขึ้น 1,700 ล้านเหรียญสหรัฐ 
ทั้งนี้ คาดว่าทุนสำรองเพิ่มขึ้นสูง มาจากสาเหตุที่ธปท.ต้องเข้าดูแลอัตราแลกเปลี่ยน ด้วยการซื้อเงินเหรียญสหรัฐเข้าเก็บในทุนสำรอง เพื่อชะลอการแข็งค่าของเงินบาท หลังจากมีแนวโน้มว่าเงินทุนจะไหลเข้ามาเพิ่มขึ้น ตามมาตรการผ่อนคลายเชิงปริมาณ(QE)ด้วยการอัดฉีดเงินเข้าระบบเพิ่มเติมประมาณ 6 แสนล้านเหรียญสหรัฐ ของธนาคารกลางสหรัฐ(เฟด) ที่เริ่มปล่อยเงินก้อนแรกแล้วประมาณ 1.5 แสนล้านเหรียญสหรัฐ  
สำหรับ ฐานเงินหรือปริมาณเงินสดหมุนเวียนในมือประชาชนอยู่ที่ระดับ 1.09 ล้านล้านบาท เพิ่มขึ้น 1.74 หมื่นล้านบาท เป็นไปตามแนวโน้มเศรษฐกิจที่ปรับดีขึ้นความต้อกงารถือเงินสดเพื่อใช้จ่ายสูงขึ้น